מנג'ינדר וירק

מנג'ינדר וירק (באנגלית: Manjinder Virk; נולדה ב-1975) היא שחקנית, במאית ותסריטאית אנגלייה. היא הופיעה בסדרות טלוויזיה בריטיות בהן "הולבי סיטי" (1999), "רופאים" (2000), "The Bill", "סקינס" (2010), "מונרו" (2011), "Hunted", וב"רציחות במידסומר" (2016–2018).

וירק כתב וביימה את הסרטים הקצרים "Forgive" מ-2008, ו-"Out of Darkness" מ-2013, שעליו זכתה בפרס Best of Fest בפסטיבל הסרטים הקצרים אסתטיקה.

ביוגרפיה
וירק נולדה בקובנטרי שבאנגליה, למשפחה בת שלושה ילדים.

היא החלה לשחק בתיאטרון לנוער בלגרייד בקובנטרי. אחר כך הייתה מנהלת אמנותית של Pangram Dance Theatre יחד עם אחיה, הרדיש. וילק למדה לתואר במחול מודרני באוניברסיטת דה מונפורט בעיר לסטר.

ב-1999 הופיעה וירק בסדרה הבריטית "הולבי סיטי", בה החלה את קריירת הטלוויזיה שלה. באופרת הסבון "רופאים" שיחקה וירק בשלושה פרקים שונים, בשנת 2000 בתפקיד קארן סלייטר, ב-2004 בתפקיד לילה ח'אליד, וב-2007 בתפקיד הרפיט ג'ינדל. ב-2007 הופיעה במיני-סדרה "Britz" בתפקיד נסימה וואחיד, וב-2010 הופיעה בסרט "The Arbor" בתפקיד לוריין דאנבר. על תפקיד זה הייתה מועמדת לפרס השחקנית החדשה בפסטיבל הסרטים של לונדון, ולפרס השחקנית הטובה ביותר של הקולנוע הבריטי העצמאי. עוד הופיעה בתפקיד קטן בסדרת הדרמה הרפואית "מונרו". ב-2012 השתתפה בסדרה "Hunted" של ערוץ BBC One. בשנים 2016 עד 2018 הופיעה בתפקיד קבוע בסדרה הבלשית "רציחות במידסומר".

ב-2003 כתבה מחזה בשם "Glow" עבור סיבוב הופעות של להקת תיאטרון סנטר. ב-2008 כתבה וירק תסריט וביימה סרט קצר בשם "Forgive" בכיכובם של סשה דוואן ואבדי גוהאד. ב-2012 כתבה וביימה את הסרט הקצר "Out of Darkness" בכיכובם של טום הידלסטון, מוניקה דולן, אנדרו גאוור, ג'ימי אקינגבולה, כריסטין בוטומלי וריז אחמד.

חיים אישיים
וירק הכירה את בעלה ניל ביסוואס בשנת 2007 בצילומי הדרמה "Bradford riots". בני הזוג חיים בבריקסטון שבדרום לונדון.

פילמוגרפיה
 שנה שם שם באנגלית תפקיד הערות 1999 הולבי סיטי Holby City אחות בפרק "Staying Alive: Part 2" 2000 רופאים Doctors קארן סלייטר בפרק "Game Over" 2003 Ready When You Are, Mr. McGill סו סרט טלוויזיה 2004 The Bill קאדיג'ה מיאה סדרת טלוויזיה (4 פרקים) 2004 רופאים Doctors לילה ח'אליד בפרק "Moving On" 2004 Swiss Toni ג'ני סדרת טלוויזיה 2004 מחלקה אלטרנטיבית Green Wing אחות בתיאטרון בפרק "Tangled Webs" 2005 Child of Mine שוטרת סרט טלוויזיה 2005 The Ghost Squad שוטרת שארין צ'ארן בפרק "Colour Blind" 2006 Bradford Riots שזיה סרט טלוויזיה 2007 רופאים Doctors הרפיט ג'ינדל בפרק "Wings and Needles" 2007 Comedy Showcase כתבת חדשות בפרק "Plus One" 2007 בריץ Britz נסימה וואהיד סרט טלוויזיה 2008 The Blue Tower אישה 2009 Runaway שוטרת ברינקלי סדרת טלוויזיה (2 פרקים) 2010 סקינס Skins דוקטור ברג בפרק "Katie" 2010 The Arbor לוריין דאנבר סרט דוקומנטרי 2011 מונרו Monroe סאלי פורצ'ן סדרת טלוויזיה (6 פרקים) 2012 The Thick of It עיתונאית סדרת טלוויזיה (פרק אחד) Hunted סימרן ביינס סדרת טלוויזיה (4 פרקים) 2013 Out of Darkness אישה סרט קצר; כתיבה, בימוי והפקה 2015 מיילדת Call the Midwife אמירה קאטון סדרת טלוויזיה (פרק אחד) History's Future פיבי שקרים פשוטים Ordinary Lies מריאן 2016–2018 רציחות במידסומר Midsomer Murders ד"ר קאם קרימור סדרת טלוויזיה (עונות 18–19) 2017 Bad Move מינה סדרת טלוויזיה (6 פרקים) 2022 נקודת פיצוץ (אנ') Trigger Point סמירה דסאיי 6 פרקים

פרסים ומועמדויות
ב-2010 הייתה וירק מועמדת לפרס השחקנית החדשה הטובה ביותר של פסטיבל הסרטים של לונדון, ולפרס השחקנית הטובה ביותר של הקולנוע הבריטי העצמאי, עבור תפקידה בסרט "The Arbor". ב-2007 נבחרה וירק לאחד מכוכבי המחר של Screen International. ב-2008 הייתה מועמדת לפרס ההישגים של אישה אסיאתית (Asian Woman of Achievement Award).

ב-2013 זכתה וירק בפרס Best of Fest בפסטיבל הסרט הקצר אסתטיקה.

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:אנגלים ממוצא הודי
קטגוריה:במאיות בריטיות
קטגוריה:תסריטאיות קולנוע בריטיות
קטגוריה:בריטיות שנולדו ב-1975
קטגוריה:בריטים שנולדו ב-1975